Flowers in the Dirt
Flowers in the Dirt — ინგლისელი მუსიკოს პოლ მაკ-კარტნის მერვე სტუდიური სოლო-ალბომი, რომელიც გამოვიდა 1989 წელს. ეს იყო მაკ-კარტნის დაბრუნება დიდ სცენაზე. ამასთან, ალბომის გამოცემის შემდეგ მოეწყო იმ დროისთვის პოლის ყველაზე მასშტაბური ტურნე. Press to Play-ს შემდეგ მაკ-კარტნიმ გადაწყვიტა უფრო მეტი ყურადღება დაეთმო სტუდიურ სამუშაოსთვის შემდეგი დისკის ჩაწერისას. აქ არა მხოლოდ რამდენიმე პროდიუსერის სამუშაო, არამედ 11 თვის მუშაობაც კარგად ჩანს. განსაკუთრებით აღსანიშნავია ელვის კოსტელოს, როგორც პროდიუსერის წვლილი. მაკ-კარტნის თქმით, კოსტელო მას რაღაცით აგონებდა ჯონ ლენონს. ალბომის ჩაწერაში ასევე მონაწილეობდა დევიდ გილმორი, პინკ ფლოიდის გიტარისტი. ალბომის პირველი სინგლი იყო „My Brave Face“, რამაც იგი აშშ-ში დიდ ჰიტად აქცია, მოახვედრა რა ჩარტების #25 ადგილზე, ხოლო ბრიტანეთში - #18 ადგილზე. ივნისში გამოიცა სტუდიური ალბომიც, რომელიც გამოსვლისთანავე მოექცა ჩარტების სათავეში. დისკიდან ჯამში გამოიცა სინგლები „My Brave Face“, „This One“, „Où est le Soleil?“, „Figure of Eight“ და „Put It There“.